अंधाधुंध औद्योगीकरण भी बेरोजगारी की समसया की वृद्धि मंे आग में घी का काम कर रहा है। अंग्रेजों ने धनार्जन तथा अधिक से अधिक लाभ कमाने के लिए हमारे देश की दस्तकारियों को बंद कराया था। कारीगरों और कुशल कारीगरों के हाथ तक कटवा दिए थे, ताकि उनकी मशीनों की बनी वस्तु की खपत तथा प्रचलन बढ़े। इससे हमारी आत्मनिर्भरता समाप्त हो गई तथा हम परमुखापेक्षी बनकर रह गए। स्वतंत्रता के पश्चात् यद्यपि सरकार ने उद्योगों के प्रचार-प्रसार का ढिंढोरा तो खूब पीटा परन्तु बड़े-बड़े उद्योगों के सामने वह टिक नहीं पाते। वर्तमान काल में अति आधुनिक स्वचालित मशीनों तथा कंप्यूटर ने तो बेकारी की वृद्धि में पहिए लगा दिए हैं तथा हमारी सरकार देश की समस्याओं को न समझकर पश्चिमी देशों की अंधाधुंध नकल कर रही है, क्योेंकि पश्चिमी देशों में जनसंख्या कम है अतः उनके लिए मशीनें उपयुक्त हैं परन्तु अपने देश में मानव शक्ति प्रचुर मात्रा में है अतः हमंे स्वचालित मशीनों तथा कम्प्यूटर का प्रयोग समित तथा सोच-समझकर ही करना चाहिए।